*Projekts*

2015. gada \_\_\_. \_\_\_\_\_\_\_\_\_ Noteikumi Nr.\_\_

Rīgā (prot. Nr. \_\_. \_\_§)

**Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai**

*Izdoti saskaņā ar likuma*

*“Par iedzīvotāju ienākuma nodokli”*

*12.panta 1.1, 1.3 un 4.2 daļu un*

*13.panta pirmās daļas 1.punktu*

1. Noteikumi nosaka iedzīvotāju ienākuma nodokļa maksātāja minimālo mēneša neapliekamā minimuma apmēru, maksimālo gada neapliekamā minimuma apmēru, gada apliekamā ienākuma apmēru, līdz kuram piemēro maksimālo gada neapliekamo minimumu, gada apliekamā ienākuma apmēru, virs kura piemēro tikai minimālo gada neapliekamo minimumu, formulu maksātāja gada diferencētā neapliekamā minimuma noteikšanai, gada diferencētā neapliekamā minimuma aprēķināšanas un piemērošanas kārtību par nepilnu taksācijas gadu un nodokļa atvieglojuma apmēru iedzīvotāju ienākuma nodokļa aprēķināšanai saskaņā ar likumu "Par iedzīvotāju ienākuma nodokli".
2. Iedzīvotāju ienākuma nodokļa maksātāja minimālais mēneša neapliekamais minimums ir:
	1. 2016.gadā – 75 *euro*;
	2. 2017.gadā – 60 *euro*;
	3. 2018.gadā – 40 *euro*;
	4. 2019.gadā – 20 *euro*;
	5. no 2020.gada – 0 *euro*.
3. Nodokļa maksātāja gada apliekamajā ienākumā netiek ietverts ienākums gada diferencētā neapliekamā minimuma apmērā, kuru nosaka atbilstoši formulai:

GDNM = GNMmax – K x (AI – AImin), kur

K – koeficients, kuru nosaka šādi:

K = (GNMmax – NMmin x 12)/(AImax – AImin);

GDNM – gada diferencētais neapliekamais minimums;

NMmin – minimālais mēneša neapliekamais minimums;

GNMmax – maksimālais gada neapliekamais minimums;

AImin – gada apliekamā ienākuma apmērs, līdz kuram piemēro maksimālo gada neapliekamo minimumu;

AImax – gada apliekamā ienākuma apmērs, virs kura piemēro tikai minimālo gada neapliekamo minimumu;

AI – nodokļa maksātāja gada kopējo apliekamo ienākumu apmērs.

1. Gada diferencētā neapliekamā minimuma aprēķināšanai ir noteikti šādi lielumi:
	1. maksimālais gada neapliekamais minimums:
		1. 2016.gadā – 1 200 *euro*;
		2. 2017.gadā – 1 380 *euro*;
		3. 2018.gadā – 1 560 *euro*;
		4. 2019.gadā – 1 740 *euro*;
		5. no 2020.gada – 1 920 *euro*;
	2. gada apliekamā ienākuma apmērs, līdz kuram piemēro maksimālo gada neapliekamo minimumu:
		1. 2016.gadā – 4 560 *euro*;
		2. 2017.gadā – 4 800 *euro*;
		3. 2018.gadā – 5 040 *euro*;
		4. 2019.gadā – 5 280 *euro*;
		5. no 2020.gada – 5 520 *euro*;
	3. gada apliekamā ienākuma apmērs, virs kura piemēro tikai minimālo gada neapliekamo minimumu:
		1. 2016.gadā – 12 000 *euro*;
		2. 2017.gadā – 13 200 *euro*;
		3. 2018.gadā – 14 400 *euro*;
		4. 2019.gadā – 16 200 *euro*;
		5. no 2020.gada – 18 000 *euro*;
	4. koeficients:
		1. 2016.gadā – 0,0403;
		2. 2017.gadā – 0,0786;
		3. 2018.gadā – 0,1154;
		4. 2019.gadā – 0,1374;
		5. no 2020.gada – 0,1538.
2. Nodokļa maksātāja gada diferencētā neapliekamā minimuma apmēra noteikšanai ņem vērā visus nodokļa maksātāja gada ienākumus (tai skaitā ienākumus, kas apliekami ar samazinātu nodokļa likmi), izņemot likuma "Par iedzīvotāju ienākuma nodokli" 9.pantā minētos neapliekamos ienākumus, saimnieciskās darbības ieņēmumus, par kuriem maksā patentmaksu, un ienākumu, par kuru maksā mikrouzņēmumu nodokli.
3. Maksimālo gada neapliekamo minimumu piemēro, ja gada kopējie apliekamie ienākumi ir mazāki vai vienādi ar gada apliekamā ienākuma apmēru, līdz kuram piemēro maksimālo gada neapliekamo minimumu. Ja gada kopējie apliekamie ienākumi ir robežās no gada apliekamā ienākuma apmēra, līdz kuram piemēro maksimālo gada neapliekamo minimumu, līdz gada apliekamā ienākuma apmēram, virs kura piemēro tikai minimālo gada neapliekamo minimumu, gada diferencētais neapliekamais minimums, piemērojot šo noteikumu 3.punktā minēto formulu, pakāpeniski samazinās. Pie gada kopējiem apliekamajiem ienākumiem, kas pārsniedz gada apliekamā ienākuma apmēru, virs kura piemēro tikai minimālo gada neapliekamo minimumu, tiek piemērota tikai minimālo mēneša neapliekamo minimumu summa.
4. Gada diferencēto neapliekamo minimumu nodokļa maksātājam piemēro reizi gadā, iesniedzot gada ienākumu deklarāciju. Gada diferencētais neapliekamais minimums ietver nodokļa maksātājam taksācijas gada laikā piemēroto minimālo mēnešu neapliekamo minimumu summu.
5. Ja nodokļa maksātājam neapliekamais minimums ir piemērojams par nepilnu gadu, diferencēto neapliekamo minimumu piemēro proporcionāli laika periodam, par kuru saskaņā ar likumu "Par iedzīvotāju ienākuma nodokli" neapliekamais minimums ir piemērojams. Diferencēto neapliekamo minimumu par nepilnu gadu nosaka šādi:

DNM = GNMmax / 12 x n – K(AI – AImin/ 12 x n), kur DNM – diferencētais neapliekamais minimums nepilnam taksācijas gadam, n – mēnešu skaits, par kuru piemēro diferencēto neapliekamo minimumu (1.piemērs šo noteikumu pielikumā).

1. Ja šo noteikumu 8.punktā minētais diferencētā neapliekamā minimuma piemērošanas periods ietver nepilnu mēnesi, tad diferencēto neapliekamo minimumu piemēro proporcionāli laika periodam, kas izteikts gan pilnos mēnešos, gan dienās (2.piemērs šo noteikumu pielikumā).

10. Aprēķinot šo noteikumu 8. un 9.punktā minēto diferencēto neapliekamo minimumu par nepilnu gadu, nodokļa maksātāja kopējos ienākumus nosaka šādi:

10.1. ienākumus, par kuriem maksā algas nodokli, ņem vērā par to taksācijas gada periodu, par kuru aprēķina diferencēto neapliekamo minimumu;

10.2. pensiju, kurai tiek piemērots likuma "Par iedzīvotāju ienākuma nodokli" 12.panta piektajā daļā noteiktais neapliekamais minimums, neņem vērā;

10.3. pārējos šo noteikumu 5.punktā noteiktos taksācijas gada laikā gūtos ienākumus ņem vērā proporcionāli laika periodam, par kuru aprēķina diferencēto neapliekamo minimumu (3.piemērs šo noteikumu pielikumā).

1. Ar 2016.gada 1.janvāri likuma "Par iedzīvotāju ienākuma nodokli" 13.panta pirmās daļas 1.punktā minētais iedzīvotāju ienākuma nodokļa atvieglojums mēnesī ir 175 *euro*.
2. Atzīt par spēku zaudējušiem Ministru kabineta 2013.gada 29.oktobra noteikumus Nr.1210 "Noteikumi par mēneša neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai" (Latvijas Vēstnesis, 2013, 215.nr.).
3. Noteikumi piemērojami ar 2016.gada 1.janvāri.

Ministru prezidente L.Straujuma

Finanšu ministra vietā –

ārlietu ministrs E.Rinkēvičs

18.12.2015.

807

Bērziņa, 67095644

e-pasts: Inese.Berzina@fm.gov.lv